Държавен вестник, бр. 89, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  89
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 390
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за награждаване на лица за особени 
заслуги към българската държава и нацията, 
приет от ХLI Народно събрание на 31 октом­
ври 2012 г.
Издаден в София на 9 ноември 2012 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за награждаване на лица за особени заслуги 
към българската държава и нацията
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда условията и 
реда за предоставяне на държавна парична 
награда на лица за особени заслуги към 
българската държава и нацията, наричана 
по-нататък „държавна парична награда за 
особени заслуги“.
Чл. 2. (1) Държавната парична награда 
за особени заслуги се предоставя на лицата 
по чл. 1 за цялостния им принос и/или за 
изключителните им постижения:
1. в различни области на обществения 
живот;
2. за укрепване и развитие на гражданското 
общество, демократичните институции и за 
защита на човешките права и свободи;
3. в борбата с бедствия и аварии;
4. за опазване на околната среда.
(2) Държавната парична награда за особени 
заслуги се предоставя и на лица, проявили 
лична доблест при изпълнение на своя об­
ществен и граждански дълг.
Чл. 3. (1) Държавната парична награда за 
особени заслуги се предоставя на лицата по 
чл. 1:
1. пожизнено – за изключителни постиже­
ния и цялостен принос в дейностите по чл. 2, 
ал. 1, т. 1 – 4;
2. периодично – за срок от една до три 
години, за изключителни постижения в дей- 
ностите по чл. 2, ал. 1, т. 1 – 4;
3. еднократно – в случаите по чл. 2, ал. 2.
(2) Държавната парична награда за осо­
бени заслуги по ал. 1, т. 1 и 2 се изплаща 
ежемесечно на лицата в размер, определен с 
решение на Народното събрание.
Г л а в а  в т о р а 
УСЛОВИЯ И РЕД ЗА ПРЕДОСТАВЯНЕ 
НА ДЪРЖАВНА ПАРИЧНА НАГРАДА ЗА 
ОСОБЕНИ ЗАСЛУГИ
Чл. 4. (1) Държавната парична награда за 
особени заслуги по чл. 3, ал. 1, т. 1 и 2 се 
отпуска с решение на Народното събрание по 
предложение на Министерския съвет.
(2) Държавната парична награда за особени 
заслуги по чл. 3, ал. 1, т. 3 и конкретният є 
размер се отпускат с решение на Министер­
ския съвет по предложение на министър-
председателя. 
Чл. 5. (1) Предложения към министър-
председателя и съответния министър за 
награждаване могат да правят органи на 
централната и местната власт, научни орга­
низации, висши училища, юридически лица 
с нестопанска цел и инициативни комитети 
на граждани.
(2) Предложенията за награда по чл. 3, 
ал. 1, т. 1 и 2 и конкретният є размер се 
внасят за разглеждане в Министерския съвет 
от съответния министър.
(3) Предложението за награждаване трябва 
да съдържа подробно описание на дейността 
на лицето, мотиви за особени заслуги, вклю­
чително за проявена лична доблест. Към 
предложението могат да се прилагат докумен­
ти или други отличия и награди, доказващи 
изключителни постижения и цялостен принос 
за развитието на съответните области.
Чл. 6. (1) Максималният размер на държав­
ните парични награди за особени заслуги по 
чл. 3, ал. 1, както и средствата, необходими 
за тяхното изплащане, се определят ежегодно 
със закона за държавния бюджет на Република 
България за съответната година.
(2) Редът за предоставяне и изплащане 
на държавните парични награди на лицата 
с особени заслуги към държавата и нацията 
се определя с акт на Министерския съвет.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. „Изключителни постижения в дадена 
област“ са: международна оценка, признание 
и/или награди, получени за конкретни пости­
жения със съществено значение за развитието 
на съответната област.
2. „Цялостен принос“ е дългогодишна дей­
ност и постигнати резултати, които съществено 
са допринесли за развитието на съответната 
област.